text: täbriztæpper
  
  publiceret: 2009-02-02 11:11:59+01:00
  Täbriztæpper, tabriztæpper, tæpper, der i 1500-1600-t. blev fremstillet i og omkring Täbriz (se Tabriz) i NV-Iran, både pragttæpper som sandsynligvis Ardebiltæppet og en mere kommercielt betonet produktion af tæpper med mange forskellige mønstre, der bl.a. blev eksporteret til Vesten. Denne produktion blev genoptaget i slutningen af 1800-t., se persiske tæpper.